PMIndiaData/PMIndiaSum huggingface dataset:
দুই মার্কিনসচিব সাক্ষাৎকারে মিলিত হলেন ভারতের প্রধানমন্ত্রীর সঙ্গে

মার্কিনবিদেশ সচিব জন কেরি এবং ঐ দেশের বাণিজ্য সচিব পেনি প্রিজকার বুধবার এখানে একসাক্ষাৎকারে মিলিত হন ভারতের প্রধানমন্ত্রী শ্রী নরেন্দ্র মোদীর সঙ্গে। ভারতসফররত এই দুই মার্কিন সচিব দ্বিতীয় ভারত-মার্কিন কৌশলগত ও বাণিজ্যিক আলোচনার ফলাফলসম্পর্কে সংক্ষেপে অবহিত করেন শ্রী নরেন্দ্র মোদীকে। মঙ্গলবারই এই আলোচনা-বৈঠক শেষহয় নয়াদিল্লিতে । এ বছর জুন মাসে ভারতের প্রধানমন্ত্রীর মার্কিনযুক্তরাষ্ট্র সফরের সময় থেকে দ্বিপাক্ষিক সহযোগিতার অগ্রগতির বিষয়গুলিও তাঁরাআলোচনা করেন এই সাক্ষাৎকারকালে। সংশ্লিষ্ট অঞ্চলের উন্নয়ন সম্পর্কে তাঁর দেশেরমতামত ও দৃষ্টিভঙ্গির কথা মিঃ জন কেরি তুলে ধরেন ভারতের প্রধানমন্ত্রীর কাছে।বিশ্বের অন্যান্য অঞ্চলের বিকাশ ও উন্নয়ন সম্পর্কেও মতবিনিময় করেন তাঁরা। গতদু’বছরে ভারত-মার্কিন কৌশলগত অংশীদারিত্বের সম্পর্ক যেভাবে প্রসার লাভ করেছে তাতেবিশেষ সন্তোষ প্রকাশ করেন শ্রী নরেন্দ্র মোদী। দ্বিপাক্ষিক সম্পর্ক এই সময়কালেযথেষ্ট শক্তিশালী হয়ে উঠেছে বলে তিনি মনে করেন। শুধু তাই নয়, অংশীদারিত্বের এইসম্পর্ক সহযোগিতার নতুন নতুন ক্ষেত্র চিহ্নিত করার কাজেও বিশেষ সহায়ক হবে বলেউল্লেখ করেন ভারতের প্রধানমন্ত্রী। এবছর জুন মাসে অনুষ্ঠিত শীর্ষ বৈঠকে মার্কিনপ্রেসিডেন্ট ওবামার সঙ্গে তাঁর আলোচনায় গৃহীত সিদ্ধান্তগুলির সফল রূপায়ণ ওঅগ্রগতির ব্যাপারে তিনি বিশেষ আশাবাদী বলে দুই মার্কিন সচিবকে জানান শ্রী নরেন্দ্রমোদী। চিনেরহ্যাংঝাউ-এ যে জি-২০ শীর্ষ সম্মেলন অনুষ্ঠিত হতে চলেছে তাতে প্রেসিডেন্ট ওবামারসঙ্গে আলোচনা-বৈঠকে মিলিত হওয়ার জন্য তিনি বিশেষ আগ্রহের সঙ্গে অপেক্ষা করছেন বলেমার্কিন সচিবদের জানান প্রধানমন্ত্রী। /
ভারত ও মরিশাসের প্রধানমন্ত্রীর মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ টেলিফোনে মরিশাসের প্রধানমন্ত্রী শ্রী প্রবীন্দ যুগনাউথের সঙ্গে কথা বলেছেন। প্রধানমন্ত্রী যুগনাউথ ঘূর্ণিঝড় আমফানের জেরে ভারতে যে ক্ষয়ক্ষতি হয়েছে তার জন্য সমবেদনা জানিয়েছেন। কোভিড-১৯ মহামারী মোকাবিলায় মরিশাসের স্বাস্থ্য কর্তৃপক্ষকে সহায়তার জন্য ‘অপারেশন সাগর অভিযান’-এর অঙ্গ হিসাবে ভারতীয় নৌবাহিনীর যুদ্ধ জাহাজ ‘কেশরী’র সাহায্যে মরিশাসে প্রয়োজনীয় ওষুধ এবং ১৪ জনের একটি চিকিৎসক দল পাঠানোর জন্য প্রধানমন্ত্রী শ্রী মোদীকে ধন্যবাদ জানিয়েছেন। প্রধানমন্ত্রী শ্রী মোদী ভারত ও মরিশাসের জনগণের মধ্যে বিশেষ সম্পর্কের কথা স্মরণ করে বলেছেন যে, এই সঙ্কটের সময়ে ভারত তার বন্ধু দেশকে সাহায্য করা কর্তব্য বলে মনে করে। মরিশাসে যুগনাউথের নেতৃত্বে কোভিড-১৯ মোকাবিলায় যেভাবে কাজ চলেছে তার প্রশংসা করেন প্রধানমন্ত্রী শ্রী মোদী এবং তিনি বলেন এর ফলস্বরূপ সেদেশে বেশ কয়েক সপ্তাহ ধরে নতুন কোনো করোনা সংক্রমণের খবর পাওয়া যায়নি। তিনি বলেছেন যেভাবে মরিশাস তার সর্বোত্তম প্রয়াস চালিয়ে এই সংকট মোকাবিলা করেছে তা অন্যান্য দেশগুলি বিশেষ করে দ্বীপ রাষ্ট্রগুলির জাতীয় স্বাস্থ্য সংকট মোকাবিলার ক্ষেত্রে সহায়ক হবে। উভয় নেতাই মরিশাসের আর্থিক উন্নয়নের লক্ষ্যে এবং সেদেশের যুবরা যাতে আর্য়ুবেদ ওষুধ নিয়ে অধ্যায়ন করতে পারেন সেই বিষয়টি সহ বিভিন্ন ক্ষেত্রে সহযোগিতা বৃদ্ধি নিয়ে আলোচনা করেছেন। প্রধানমন্ত্রী মরিশিবাসীদের সুস্বাস্থ্য এবং দুই দেশের মধ্যে সুসম্পর্ক বজায় রাখার জন্য শুভেচ্ছা জানিয়েছেন।
কেন্দ্রীয় মন্ত্রিসভা পশ্চিমবঙ্গের জলপাইগুড়িতে কলকাতা হাইকোর্টের সার্কিট বেঞ্চ স্থাপনের প্রস্তাব অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে পশ্চিমবঙ্গের জলপাইগুড়ি শহরে কলকাতা হাইকোর্টের একটি সার্কিট বেঞ্চ স্থাপনের প্রস্তাব অনুমোদিত হয়েছে। উত্তরবঙ্গের চারটি জেলা, দার্জিলিং, কালিম্পং, জলপাইগুড়ি এবং কুচবিহারের এক্তিয়ার থাকবে এই বেঞ্চের হাতে। ১৯৮৮ সালের কলকাতা হাইকোর্টের সব বিচারপতিকে নিয়ে গঠিত বেঞ্চ এই সার্কিট বেঞ্চ স্থাপনের সিদ্ধান্ত নিয়েছিল। এরই প্রেক্ষিতে ২০০৬ – এর ১৬ই জুন মন্ত্রিসভা জলপাইগুড়িতে সার্কিট বেঞ্চ স্থাপনের প্রস্তাব অনুমোদন করে। ২০১৮-র ৩০ আগস্ট কলকাতা হাইকোর্টের প্রধান বিচারপতির নেতৃত্বে বিচারপতিদের এক প্রতিনিধিদল জলপাইগুড়ি সফরে যান এবং প্রস্তাবিত বেঞ্চের জন্য পরিকাঠামোগত সুবিধার বিষয়টি সরেজমিনে খতিয়ে দেখেন। …
দেশ ও দেশবাসীর স্বার্থ সবার ওপরে – বললেন প্রধানমন্ত্রী

উত্তরপ্রদেশের আজমগড়ে শনিবার (১৪ জুলাই, ২০১৮) পূর্বাঞ্চল এক্সপ্রেসওয়ের শিলান্যাস করেন প্রধানমন্ত্রী শ্রী নরেন্দ্র মোদী। সেখানে আয়োজিত এক বিরাট সমাবেশের ভাষণে তিনি এই বিশেষ উপলক্ষটিকে রাজ্যের উন্নয়নের পথে যাত্রার এক নতুন অধ্যায় বলে বর্ণনা করেন। মুখ্যমন্ত্রী যোগী আদিত্যনাথের নেতৃত্বের প্রশংসা করে শ্রী মোদী বলেন, রাজ্যে উন্নয়ন-বান্ধব এক পরিবেশ গড়ে তোলার লক্ষ্যে কাজ করে চলেছে তাঁর সরকার। সমাজের সর্বস্তরের মানুষের জীবনযাত্রার মানোন্নয়নে সচেষ্ট রয়েছে রাজ্য সরকার। প্রধানমন্ত্রী বলেন যে, ৩৪০ কিলোমিটার দীর্ঘ পূর্বাঞ্চল এক্সপ্রেসওয়েটি যে সমস্ত শহর ও মফঃস্বল বরাবর রূপায়িত হবে, সেখানে ব্যাপক পরিবর্তন আসবে। দিল্লি ও গাজিপুরের মধ্যে গড়ে উঠবে দ্রুত যোগাযোগ ব্যবস্থা। এক্সপ্রেসওয়ে বরাবর নতুন নতুন শিল্প ও অন্যান্য প্রতিষ্ঠানও গড়ে ওঠার সম্ভাবনা বেশ উজ্জ্বল। তাছাড়া, সংশ্লিষ্ট অঞ্চলের ঐতিহাসিক গুরুত্ব তুলে ধরতে এই এক্সপ্রেসওয়েটির মাধ্যমে পর্যটনের বিষয়টিও আরও প্রসার লাভ করবে। শ্রী মোদী বলেন, উন্নয়নের স্বার্থে সংযোগ ও যোগাযোগের প্রসার আজকের দিনে একান্ত জরুরি। গত চার বছরে উত্তরপ্রদেশের জাতীয় মহাসড়ক নেটওয়ার্কের প্রসার ঘটেছে প্রায় দ্বিগুণ। প্রসঙ্গত, জল ও আকাশপথে যোগাযোগ প্রসারের লক্ষ্যে যে সমস্ত উদ্যোগ গ্রহণ করা হয়েছে তারও এদিন উল্লেখ করেন প্রধানমন্ত্রী। তিনি বলেন, দেশের পূর্ব প্রান্তকে উন্নয়নের এক নতুন করিডর রূপে গড়ে তোলার জন্য প্রচেষ্টা চালানো হচ্ছে। ‘সব কা সাথ, সব কা বিকাশ’-এর নীতি ও দৃষ্টিভঙ্গির পুনরুচ্চারণ করে সংশ্লিষ্ট অঞ্চলের সুষম বিকাশের ওপর জোর দেন প্রধানমন্ত্রী। তিনি বলেন, ডিজিটাল সংযোগের প্রসারের লক্ষ্যে ১ লক্ষ পঞ্চায়েতকে নিয়ে আসা হয়েছে অপটিকাল ফাইবার কর্মসূচির আওতায়। ৩ লক্ষ সাধারণ পরিষেবা কেন্দ্র সাধারণ মানুষের জীবনকে এখন আরও সহজ করে তুলতে সাহায্য করেছে। ‘প্রধানমন্ত্রী আবাস যোজনা’ এবং ‘প্রধানমন্ত্রী গ্রাম সড়ক যোজনা’ সহ কেন্দ্রীয় সরকারের অন্যান্য কল্যাণ কর্মসূচিগুলির কথাও এদিন উঠে আসে প্রধানমন্ত্রীর বক্তব্যে। কৃষক কল্যাণে খরিফ শস্যের সাম্প্রতিক ন্যূনতম সহায়ক মূল্য বৃদ্ধির কথাও উল্লেখ করেন তিনি। তিন তালাক প্রথা থেকে মুসলিম মহিলাদের মুক্তি ও সুরক্ষার স্বার্থে যে আইনটি চালু হয়েছে তাকে বানচাল করে দিতে কোন কোন মহল তৎপর হয়ে উঠেছে বলে সমালোচনা করেন শ্রী নরেন্দ্র মোদী। এই আইনটিকে বাস্তবায়িত করার দৃঢ় সঙ্কল্পের কথা ঘোষণা করেন তিনি। প্রধানমন্ত্রী বলেন, কেন্দ্রীয় সরকার এবং উত্তরপ্রদেশ সরকার – উভয়ের কাছেই দেশ এবং দেশবাসীর স্বার্থ সবার ওপরে। এই অঞ্চলের তাঁতশিল্পীদের জন্য কেন্দ্রীয় সরকার যে বিশেষ উদ্যোগ গ্রহণ করেছে সেকথাও প্রসঙ্গত উল্লেখ করেন তিনি। এজন্য আধুনিক যন্ত্রপাতি, অপেক্ষাকৃত কম সুদে ঋণের ব্যবস্থা এবং বারাণসীর বাণিজ্য সহায়তা কেন্দ্রের অবতারণা করেন প্রধানমন্ত্রী। রাজ্য সরকারের উদ্যোগে গৃহীত প্রচেষ্টাগুলিরও উল্লেখ ছিল প্রধানমন্ত্রীর এদিনের ভাষণে।
ঐতিহাসিক প্রথম সংবিধান দিবস উপলক্ষে দেশবাসীকে অভিনন্দন জানালেন প্রধানমন্ত্রী

ঐতিহাসিক প্রথম সংবিধান দিবস উপলক্ষে দেশবাসীকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। ভারতীয় সংবিধানে বিশেষ অবদানের জন্য ডঃ বাবাসাহেব আম্বেদকরের উদ্দেশে শ্রদ্ধাও জানিয়েছেন তিনি। এক বার্তায় তিনি বলেছেন, “প্রথম সংবিধান দিবসের ঐতিহাসিক মুহূর্তে ভারতবাসীকে জানাই আমার অভিনন্দন। আজকের দিনটি আমাদের সংবিধান সম্পর্কে আরও বেশি করে জানতে আপনাদের আগ্রহী করে তুলবে বলেই আমার বিশ্বাস। যে সংবিধানের জন্য আমরা আজ গর্বিত তার রচনার কাজে নিরলস পরিশ্রম করে গেছেন নর-নারী নির্বিশেষে দেশের বহু বিশিষ্ট ব্যক্তি। তাঁদের প্রতিও আজ শ্রদ্ধা জানানোর দিন। সংবিধান রচনার কাজে ডঃ বাবাসাহেব আম্বেদকরের বিশেষ অবদানের কথা না স্মরণ করলে আমাদের সংবিধানের বিষয়টিই অসম্পূর্ণ থেকে যাবে। তাঁকে জানাই আমার প্রণাম। সংবিধানের আদর্শ ও মূল্যবোধকে সর্বদা উর্ধ্বে রেখে আসুন আমরা এমন এক ভারত গড়ে তুলি, যা দেশের প্রতিষ্ঠাতা পুরুষদের স্মৃতি উজ্জ্বল করে তুলবে”।
প্রধানমন্ত্রী ১৭ সেপ্টেম্বর মধ্যপ্রদেশ সফর করবেন

নয়াদিল্লি, ১৫ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী ১৭ সেপ্টেম্বর মধ্যপ্রদেশ সফরে যাবেন। সেখানে কুনো জাতীয় উদ্যানে সকাল ১০টা ৪৫ মিনিটে চিতা বনে ছাড়বেন তিনি। এরপর, বেলা ১২টা নাগাদ শেউপুরের কারাহল – এ এসএইচজি সম্মেলনে অংশ নেবেন। কুনো জাতীয় উদ্যানে প্রধানমন্ত্রী কুনো জাতীয় উদ্যানে প্রধানমন্ত্রীর বন্য চিতা ছেড়ে দেওয়ার বিষয়টি ভারতের বৈচিত্র্যময় বন্যপ্রাণী ও তাদের জীবনযাত্রাকে পুনর্জীবিত করার অন্যতম প্রচেষ্টা। ১৯৫২ সালে ভারত থেকে চিতাকে বিলুপ্ত হিসাবে ঘোষণা করা হয়। এ বছরের শুরুতে ভারত ও নামিবিয়ার মধ্যে স্বাক্ষরিত সমঝোতাপত্র অনুযায়ী নামিবিয়া থেকে এই চিতাগুলি আনা হচ্ছে। চিতা প্রকল্পের আওতায় এই চিতাগুলিকে ভারতের অরণ্যে ছাড়া হচ্ছে। এই প্রথম আন্তঃউপমহাদেশীয় বৃহত্তম বন্যপ্রাণী আদান-প্রদান হচ্ছে। চিতাগুলি ভারতের বাস্তুতন্ত্রে ও উন্মুক্ত অরণ্যে পুনরুজ্জীবনে সাহায্য করবে। জল নিরাপত্তা, মাটির আর্দ্রতা রক্ষার মতো বাস্তুতন্ত্রের সহায়ক কাজও সম্পন্ন হবে। বন্যপ্রাণী ও পরিবেশ সুরক্ষায় প্রধানমন্ত্রীর প্রতিশ্রুতিবদ্ধতার পরিচয় এই কাজ। এসএইচজি সম্মেলনে প্রধানমন্ত্রী প্রধানমন্ত্রী শেওপুর কারাহালে আয়োজিত এসএইচজি সম্মেলনে অংশ নেবেন। হাজার হাজার মহিলা ওস্বনির্ভর গোষ্ঠীর সদস্যরা এতে অংশ নেবেন। অনুষ্ঠানে প্রধানমন্ত্রী কৌশল বিকাশ যোজনার আওতায় আদিবাসীদের চারটি বিশেষ বিপন্ন উপজাতির জন্য গোষ্ঠীগত দক্ষতা উন্নয়ন কেন্দ্রও উদ্বোধন করবেন শ্রী মোদী। স্বনির্ভর গোষ্ঠীর মহিলা সদস্যদের সশক্তিকরণ, শিক্ষা, লিঙ্গ বৈষম্য, পুষ্টি, স্বাস্থ্য, স্বচ্ছতা, ঘরোয়া হিংসার মতো বিভিন্ন বিষয়ে সচেতনতা বাড়ানোর লক্ষ্যেই এই সম্মেলনের আয়োজন করা হচ্ছে।
বর্তমান মুদ্রা বিনিময়ের সুযোগ সম্প্রসারিত শ্রীলঙ্কার ক্ষেত্রে

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ সেন্ট্রাল ব্যাঙ্ক অফ শ্রীলঙ্কা (সি বি এস এল) এবং ভারতীয় রিজার্ভ ব্যাঙ্ক-এর মধ্যে বর্তমানের ১.১ বিলিয়ন মার্কিন ডলার মুদ্রা বিনিময় সম্পর্কিত সুযোগ-সুবিধাটিকে ৮ মার্চ পর্যন্ত সম্প্রসারিত করার লক্ষ্যে এক কর্মপরবর্তী অনুমোদন দেওয়া হল। বর্তমানে এ সংক্রান্ত সুযোগের মেয়াদ পুনর্নিধারণের তারিখ ছিল গত ৩ মার্চ। মন্ত্রিসভার এই অনুমোদনের ফলে বিকল্প ব্যবস্থা না হওয়া পর্যন্ত শ্রীলঙ্কা আপাতত এ ব্যাপারে কিছুটা নিশ্চিন্ত হল। এছাড়াও, ৭০০ মিলিয়ন মার্কিন ডলার বিশেষ মুদ্রা বিনিময়ের সুযোগও দেওয়া হল শ্রীলঙ্কাকে তিন মাসের জন্য। মন্ত্রিসভার এই সিদ্ধান্তের ফলে শ্রীলঙ্কার অর্থনৈতিক স্থিতিশীলতা বিশেষভাবে জোরদার হয়ে উঠবে বলে আশা করা হচ্ছে। তাছাড়া, ভারতের সঙ্গে শ্রীলঙ্কার দ্বিপাক্ষিক অর্থনৈতিক সম্পর্কও তাতে আরও উন্নত হবে বলে মনে করা হচ্ছে। /
রুগ্ন এবং লোকসানে চলা কেন্দ্রীয় রাষ্ট্রায়ত্ত সংস্থাগুলিকে নির্দিষ্ট সময়কালের মধ্যে বন্ধ করে দেওয়ার জন্য নতুন নির্দেশিকা চালুর সিদ্ধান্ত নিল কেন্দ্রীয় মন্ত্রিসভা

রুগ্ন এবং লোকসানে চলা রাষ্ট্রায়ত্ত সংস্থাগুলিকে সুনির্দিষ্ট সময়কালের মধ্যে বন্ধ করে দেওয়ার এক সংশোধিত নীতি-নির্দেশিকা আজ (৬ জুন, ২০১৮) অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। ঐ নীতি-নির্দেশিকায় এই ধরণের সংস্থাগুলির যাবতীয় স্থাবর এবং অস্থাবর সম্পদ বিক্রি করে দেওয়ার কথাও বলা হয়েছে। মন্ত্রিসভার এই সিদ্ধান্তের ফলে রুগ্ন ও লোকসানে চলা কেন্দ্রীয় সরকারের নিয়ন্ত্রণাধীন সংস্থাগুলি বন্ধ করে দেওয়ার ক্ষেত্রে কোনরকম টালবাহানা করা হবে না বলে মনে করা হচ্ছে। সেপ্টেম্বর, ২০১৬-তে রুগ্ন রাষ্ট্রায়ত্ত সংস্থাগুলি সম্পর্কে যে নীতি-নির্দেশিকা চালু করা হয়েছিল, তার পরিবর্তে এই নতুন নির্দেশিকাটি কার্যকর হবে। প্রসঙ্গত উল্লেখ্য, সকলের জন্য সুলভ বাসস্থান গড়ে তোলার লক্ষ্যে কেন্দ্রীয় সরকার যে বিশেষ উদ্যোগ গ্রহণ করেছে, তার পরিপ্রেক্ষিতে মন্ত্রিসভার এই সিদ্ধান্ত যথেষ্ট গুরুত্বপূর্ণ বলে মনে করা হচ্ছে কারণ, রুগ্ন এবং লোকসানে চলা রাষ্ট্রায়ত্ত সংস্থাগুলি বন্ধ করে দেওয়া হলে সেখানকার জমি এই সুলভ বাসস্থান গড়ে তোলার কাজে ব্যবহার করার সুযোগ পাওয়া যাবে। /
নির্বাচনে জয়লাভের জন্য কানাডার প্রধানমন্ত্রী জাস্টিন ট্রুডো-কে অভিনন্দন ভারতের প্রধানমন্ত্রীর

প্রধানমন্ত্রী শ্রী নরেন্দ্র মোদী মঙ্গলবার কানাডার নির্বাচনে জয়লাভের জন্য প্রধানমন্ত্রী জস্টিন ট্রুডো-কে অভিনন্দন জানিয়েছেন। এক ট্যুইট বার্তায় প্রধানমন্ত্রী শ্রী মোদী বলেছেন, “অভিনন্দন জাস্টিন ট্রুডো@Justin Trudeau! ভারত ও কানাডার মধ্যে অভিন্ন মূল্যবোধের পাশাপাশি, গণতন্ত্র ও বহুত্ববাদের ক্ষেত্রেও এক দৃঢ় অঙ্গীকার রয়েছে। দ্বিপাক্ষিক সম্পর্ককে আরও নিবিড়তর করার লক্ষ্যে একযোগে কাজ করার ব্যাপারে অত্যন্ত আশাবাদী”।
মার্কিন রাষ্ট্রপতির সঙ্গে প্রধানমন্ত্রীর টেলিফোনে কথা

প্রধানমন্ত্রী শ্রী নরেন্দ্র মোদী আজ মার্কিন যুক্তরাষ্ট্রের রাষ্ট্রপতি মিঃ ডোনাল্ড ট্রাম্পের সঙ্গে টেলিফোনে কথা বলেন। মার্কিন রাষ্ট্রপতি ট্রাম্প এই গোষ্ঠীর সদস্য সংখ্যা বৃদ্ধির বিষয়ে তাঁর পরিকল্পনার কথা জানান। ভারত সহ বেশ কয়েকটি গুরুত্বপূর্ণ দেশকে তিনি এই জোটের অংশীদার করতে চান। মার্কিন যুক্তরাষ্ট্রে পরবর্তী জি-৭ শীর্ষ সম্মেলনে প্রধানমন্ত্রী নরেন্দ্র মোদীকে তিনি আমন্ত্রণ জানান। রাষ্ট্রপতি ট্রাম্পের সৃজনশীল ও দূরদর্শী মনোভাবের প্রশংসা করে প্রধানমন্ত্রী শ্রী মোদী বলেন, কোভিড পরবর্তী বিশ্বে যে বাস্তবতা তৈরি হবে, জি-৭ গোষ্ঠীর সম্প্রসারণের সঙ্গে তার সাযুজ্য থাকবে। প্রস্তাবিত এই শীর্ষ সম্মেলনকে সফল করে তুলতে মার্কিন যুক্তরাষ্ট্র এবং অন্যান্য রাষ্ট্রের সঙ্গে কাজ করার সুযোগ পেয়ে ভারত অত্যন্ত আনন্দিত বলে প্রধানমন্ত্রী জানান। মার্কিন যুক্তরাষ্ট্রে বর্তমানে যে নাগরিক অসন্তোষ দেখা দিয়েছে, প্রধানমন্ত্রী তাতে উদ্বেগ প্রকাশ করেন, এবং এই সমস্যার দ্রুত সমাধানের ব্যাপারে আশাপ্রকাশ করেন। উভয় দেশে কোভিড-১৯-এর ফলে উদ্ভূত পরিস্থিতি, ভারত-চীন সীমান্তের ঘটনাবলী, বিশ্ব স্বাস্থ্য সংস্থার সংস্কারের প্রয়োজনীয়তা সহ নানা প্রাসঙ্গিক বিষয় নিয়ে উভয় নেতা মতবিনিময় করেন। গত ফেব্রুয়ারি মাসে তার ভারত সফরের কথা রাষ্ট্রপতি ট্রাম্প স্মরণ করেন। প্রধানমন্ত্রী বলেন, বিভিন্ন দিক থেকে এই সফর ছিল স্মরণীয় ও ঐতিহাসিক এবং এই সফরের মধ্য দিয়ে দ্বিপাক্ষিক সম্পর্কে নতুন মাত্রা যোগ হয়েছে। ভারত- মার্কিন যুক্তরাষ্ট্রের বিশেষ সম্পর্ক ছাড়াও দুই নেতার মধ্যে বন্ধুত্ব ও পারস্পরিক শ্রদ্ধার দিকটি খোলামেলা ও উষ্ণ আলোচনার মাধ্যমে প্রতিফলিত হয়েছে ।
পল্লী উন্নয়ন কর্মসূচির পর্যালোচনা করলেন প্রধানমন্ত্রী

গ্রামোন্নয়ন কর্মসূচিগুলির অগ্রগতি সোমবার খতিয়ে দেখলেন প্রধানমন্ত্রী শ্রী নরেন্দ্র মোদী। নিতি আয়োগের পক্ষ থেকে ‘প্রধানমন্ত্রী গ্রাম সড়ক যোজনা’ এবং ‘দীনদয়াল অন্ত্যোদয় যোজনা’র অগ্রগতি সম্পর্কে সমীক্ষা ও প্রতিবেদন পেশ করা হয় প্রধানমন্ত্রীর কাছে। সমীক্ষা ও প্রতিবেদন অনুযায়ী, ২০১৫-১৬ অর্থ বছরে প্রতিদিন গড়ে ৯১ কিলোমিটার গ্রামীণ সড়ক নির্মাণ করা হয়েছে। সংশ্লিষ্ট বছরটিতে মোট ৩০,৫০০ কিলোমিটার গ্রামীণ সড়ক নির্মাণের কাজ সম্পূর্ণ হয়েছে। ঐ বছর ৬,৫০০টি গ্রামকে যুক্ত করা হয়েছে এই গ্রামীণ সড়কগুলির সঙ্গে। প্রধানমন্ত্রী গ্রাম সড়ক যোজনা রূপায়ণে শ্রেষ্ঠ উদ্ভাবনী ব্যবস্থার আশ্রয় গ্রহণ করা হয়েছে বলে অবহিত করা হয় শ্রী মোদীকে। গ্রামীণ সড়ক নির্মাণের কাজে গতি আনতেই এই ব্যবস্থা গ্রহণ করা হয়। ব্যবস্থাগুলির মধ্যে রয়েছে – পরিকল্পনা ও নজরদারির কাজে জি.আই.এস.এবং স্পেস ইমেজারির ব্যবহার। সড়ক নির্মাণের কাজে স্তর বিন্যাসের কাজটিকে ন্যূনতম পর্যায়ে রাখার ফলে ব্যয়সাশ্রয়ও সম্ভব হয়েছে। ‘মেরি সড়ক’ – এই অ্যাপ্লিকেশনটির মাধ্যমে গ্রামীণ সড়ক নির্মাণের ক্ষেত্রে নাগরিকদের ক্ষোভ ও অভিযোগ নিরসনেরও ব্যবস্থা করা হয়েছে। প্রধানমন্ত্রী গ্রাম সড়ক যোজনার আওতায় সড়ক নির্মাণের গুণগত মানে যাতে কোনরকম ঘাটতি না থাকে তা নিশ্চিত করার নির্দেশ দিয়েছেন প্রধানমন্ত্রী। তিনি বলেছেন, প্রকল্পের মাল-মশলা সংগ্রহের সময় থেকেই গুণগত মানের বিষয়টি নিয়ন্ত্রণ করা প্রয়োজন। সড়ক নির্মাণ পর্যায়ে এবং তার রক্ষণাবেক্ষণের ক্ষেত্রেও গুণগত মান অটুট ও অক্ষুণ্ণ রাখার নির্দেশ দিয়েছেন প্রধানমন্ত্রী। ধারাবাহিক জীবিকার্জনের ব্যবস্থার মাধ্যমে দারিদ্র্য দূরীকরণ ‘দীনদয়াল অন্ত্যোদয় যোজনা’র লক্ষ্য ও উদ্দেশ্য। দেশের ৩ কোটি পরিবারকে স্বনির্ভর গোষ্ঠীর সঙ্গে যুক্ত করা হয়েছে বলে প্রধানমন্ত্রীকে অবহিত করা হয়। আধারের সাহায্যে স্বনির্ভর গোষ্ঠীগুলিকে দেওয়া ঋণ সহায়তার ওপর বিশেষভাবে লক্ষ্য রাখার নির্দেশ দেওয়া হয়েছে সংশ্লিষ্ট কর্তৃপক্ষকে। এই কর্মসূচিকে সফল করে তুলতে ঋণ সহায়তা যাতে যোগ্য প্রার্থীদের কাছে পৌঁছয় তা নিশ্চিত করার বিষয়টিতে জোর দিয়েছেন শ্রী নরেন্দ্র মোদী।
নয়ডা ও দিল্লির মধ্যে নতুন মেট্রো সংযোগের সূচনা করলেন প্রধানমন্ত্রী

নয়ডা ও দিল্লির মধ্যে একটি নতুন মেট্রো সংযোগের আজ সূচনা করলেনপ্রধানমন্ত্রী শ্রী নরেন্দ্র মোদী। নয়ডার বোটানিক্যাল গার্ডেন থেকে দক্ষিণ দিল্লিরকালকাজি মন্দির পর্যন্ত দিল্লি মেট্রোর ম্যাজেন্টা লাইনের উদ্বোধন উপলক্ষেবোটানিক্যাল গার্ডেন মেট্রো স্টেশনে একটি ফলকের আবরণ উন্মোচন করেন তিনি। পরে, একজনসমাবেশে ভাষণ দেওয়ার আগে এক সংক্ষিপ্ত মেট্রো সফরেও অংশ গ্রহণ করেন শ্রীনরেন্দ্র মোদী। এই উপলক্ষে প্রদত্ত তাঁর ভাষণে দেশবাসীকে ক্রিসমাসের শুভেচ্ছা ও অভিনন্দনজানান প্রধানমন্ত্রী। দুই ভারতরত্ন পণ্ডিত মদন মোহন মালব্য এবং প্রাক্তনপ্রধানমন্ত্রী শ্রী অটল বিহারী বাজপেয়ীর জন্মদিনের সঙ্গে এই দিনটি সম্পৃক্ত বলেউল্লেখ করেন তিনি। প্রধানমন্ত্রী বলেন, উত্তর প্রদেশের জনসাধারণের কল্যাণে এক স্থায়ী ওশক্তিশালী সরকার প্রতিষ্ঠিত হয়েছে। এই প্রীতি ও ভালোবাসার জন্য উত্তর প্রদেশবাসীরকাছে তিনি চিরকৃতজ্ঞ থাকবেন। শ্রী মোদী বলেন, আমরা বর্তমানে এমন এক যুগে বাস করছি, যখন সংযোগ ওযোগাযোগের বিষয়টি হয়ে উঠেছে খুবই গুরুত্বপূর্ণ। এই পরিস্থিতিতে উদ্বোধন করা নতুনমেট্রো পথটি শুধু বর্তমান প্রজন্মকেই নয়, ভবিষ্যৎ প্রজন্মগুলিকেও পরিষেবা দিয়েযাবে। আগামী ২০২২ সালে দেশের স্বাধীনতার ৭৫তম বর্ষপূর্তির কথা স্মরণ করিয়ে দিয়েতিনি বলেন, তিনি এমনই এক স্বপ্নের ভারত দেখতে আগ্রহী যেখানে পেট্রোল আমদানিরপ্রয়োজন হবে ন্যূনতম। এই লক্ষ্য পূরণে অত্যাধুনিক গণপরিবহণ ব্যবস্থা একান্ত জরুরি। প্রাক্তন প্রধানমন্ত্রী অটল বিহারী বাজপেয়ীজি ২০০২-এর ডিসেম্বরে দিল্লিমেট্রোতে সফর করেছিলেন। এই ঘটনা স্মরণ করিয়ে দিয়ে শ্রী মোদী বলেন যে, সেই সময় থেকেজাতীয় রাজধানী অঞ্চলে মেট্রো নেটওয়ার্কের সম্প্রসারণ ঘটেছে উল্লেখযোগ্যভাবে। ‘আমার কি’ এবং ‘আমাকে কেন’ – এই ধরণের চিন্তাভাবনা যদি মনের মধ্যে স্থানপায়, তা হলে সুপ্রশাসন ও সুপরিচালন যে কখনই বাস্তবায়িত হতে পারে না, একথা বিশেষজোরের সঙ্গে ব্যক্ত করেন শ্রী নরেন্দ্র মোদী। তিনি বলেন, তবে এই ধরণের মানসিকতারবর্তমানে অনেকটাই পরিবর্তন ঘটেছে। কেন্দ্রের বর্তমান সরকারের কাছে রাজনৈতিক মুনাফাঅর্জনের লক্ষ্যে নয়, বরং জাতীয় স্বার্থেই সিদ্ধান্ত গ্রহণ জরুরি বলে ঘোষণা করেনতিনি। প্রধানমন্ত্রী বলেন, অতীতের সরকারগুলি নতুন নতুন আইন প্রণয়ন করতেই গর্ববোধকরত। কিন্তু বর্তমান সরকার আগ্রহী অপ্রচলিত আইনগুলিকে বাতিল করার কাজে। কারণ,মান্ধাতা আমলের অপ্রচলিত আইন জরুরি সিদ্ধান্ত গ্রহণের ক্ষেত্রে প্রতিবন্ধকতাসৃষ্টি করে। উত্তর প্রদেশের মুখ্যমন্ত্রী যোগী আদিত্যনাথকে অভিনন্দিত করে শ্রী নরেন্দ্রমোদী বলেন, সুপ্রশাসনের ওপর গুরুত্ব আরোপ করায় এই রাজ্যটি উন্নয়নের এক নতুনউচ্চতায় আরোহণ করতে চলেছে। নয়ডা’কে ঘিরে যে সমস্ত রটনা ও জল্পনা-কল্পনা ছিল, তাদূর করার কৃতিত্ব যোগী আদিত্যনাথের বলে দাবি করেন প্রধানমন্ত্রী। তিনি বলেন, যদিকেউ ভেবে থাকেন যে, কোনও একটি স্থান সফর করলে তাঁর মুখ্যমন্ত্রী পদের মেয়াদ কমেযাবে এবং ঐ স্থানটি সফর না করলে তিনি দীর্ঘদিনের জন্য মুখ্যমন্ত্রী পদে আসীনথাকবেন, তা হলে সেই ব্যক্তি কখনই মুখ্যমন্ত্রী পদের যোগ্য নন। রেল পরিকাঠামো, সড়ক নেটওয়ার্কের সম্প্রসারণ এবং পুনর্নবীকরণযোগ্য জ্বালানিক্ষেত্রের ক্রমপ্রসারের মতো বিষয়গুলিও প্রধানমন্ত্রী স্পর্শ করে যান তাঁর এদিনেরভাষণে। শ্রী অটল বিহারী বাজপেয়ীকে তিনি বর্ণনা করেন ‘ভারত মার্গ বিধাতা’ রূপে।তিনি বলেন, ভারতের উন্নয়ন লক্ষ্যের দিশারি হলেন অটলজি। উত্তর প্রদেশের মুখ্যমন্ত্রী যোগী আদিত্যনাথ তাঁর ভাষণে প্রধানমন্ত্রী শ্রীনরেন্দ্র মোদীর উচ্ছ্বসিত প্রশংসা করে বলেন যে, দেশের রাজনীতিকে নতুনভাবে অর্থবহকরে তুলেছেন দেশের বর্তমান প্রধানমন্ত্রী। উন্নয়নের পথ ধরেই যে আমাদের আরও এগিয়েযেতে হবে একথার প্রবক্তা শ্রী নরেন্দ্র মোদী স্বয়ং। …
প্রধানমন্ত্রীর আগামীকাল পশ্চিমবঙ্গের দুর্গাপুরে আসছেন

প্রধানমন্ত্রী শ্রী নরেন্দ্র মোদী আগামীকাল পশ্চিমবঙ্গের দুর্গাপুরে আসছেন।সেখানে তিনি বৈদ্যুতায়িত ২৯৪ কিলোমিটার দীর্ঘ অন্ডাল – সাঁইথিয়া –পাকুড় – মালদা এবং খানা – সাঁইথিয়া রেল শাখা জাতির উদ্দেশে উৎসর্গ করবেন।এই রেল শাখার বিদ্যুতায়নের ফলে উত্তর ও উত্তর – পূর্ব ভারতে কয়লা, স্টোন চিপস্‌ও ব্যালাস্ট পরিবহণ আরও সহজ হয়ে উঠবে। এছাড়াও, শ্রী মোদী ২০ কিলোমিটার দীর্ঘ হিজলি – নারায়ণগড় তৃতীয় রেল লাইনটি জাতির উদ্দেশে উৎসর্গ করবেন।
চৌধুরী চরণ সিং-এর জন্মবার্ষিকীতে সশ্রদ্ধ স্মৃতিচারণ প্রধানমন্ত্রীর

প্রাক্তন প্রধানমন্ত্রী শ্রী চৌধুরী চরণ সিং-এর জন্মবার্ষিকীতে শ্রদ্ধানিবেদন করলেন প্রধানমন্ত্রী। এই উপলক্ষে এক বার্তায় তিনি বলেছেন : “চৌধুরী চরণ সিংজির জন্মবার্ষিকীতে তাঁকে স্মরণ করি। ঐকান্তিক নিষ্ঠার মধ্যদিয়ে চৌধুরী সাহেব জাতিকে সেবা করে গেছেন। দেশের গ্রামগুলির উন্নয়নে নিরলসভাবেপরিশ্রম করেছিলেন তিনি। কৃষকদের অধিকার রক্ষার কাজে তিনি ছিলেন এক বলিষ্ঠ সংগ্রামী”। …
কোভিড-১৯ এর বিরুদ্ধে লড়াইয়ে জন্য পিএম কেয়ারস তহবিল ট্রাস্টের ৩১০০ কোটি টাকা বরাদ্দ

কোভিড-১৯ এর বিরুদ্ধে লড়াইয়ের জন্য পিএম কেয়ারস তহবিল থেকে আজ ৩১০০ কোটি টাকা বরাদ্দের সিদ্ধান্ত নেওয়া হয়েছে। ৩১০০ কোটি টাকার মধ্যে, প্রায় ২,০০০ কোটি টাকা ভেন্টিলেটর কেনার জন্য বরাদ্দ করা হয়েছে ।১,০০০ কোটি টাকা পরিযায়ী শ্রমিকদের কল্যাণের জন্য ব্যবহার করা হবে এবং প্রতিষেধক তৈরিতে ১০০ কোটি টাকা দেওয়া হবে। মাননীয় প্রধানমন্ত্রীর নেতৃত্বে চলতি বছরের ২৭শে মার্চ গঠিত হয় এই ট্রাস্ট। এর অন্যান্য সদস্যরা হলেন প্রতিরক্ষা মন্ত্রী, স্বরাষ্ট্রমন্ত্রী এবং অর্থমন্ত্রী। এই প্যাকেজটি ঘোষণার সময়, প্রধানমন্ত্রী কোভিড -১৯ এর বিরুদ্ধে ভারতের লড়াইকে সমর্থন জানিয়ে পিএম কেয়ারস তহবিলে উদার হস্তে দান করা সকল অর্থ দাতাকে ধন্যবাদ জানিয়েছেন। ক) ৫০,০০০ ভেন্টিলেটর সারাদেশে কোভিড -১৯ সমস্যা মোকাবেলার জন্য পরিকাঠামোগত ক্ষমতা বৃদ্ধিতে , পিএম কেয়ারস 'তহবিলের প্রায় ২,০০০ কোটি টাকা দিয়ে ভারতে নির্মিত ৫০,০০০ ভেন্টিলেটর কেনা হবে।এই ভেন্টিলেটরগুলি সমস্ত রাজ্য / কেন্দ্রশাসিত অঞ্চলগুলিতে সরকার পরিচালিত কোভিড হাসপাতালগুলিতে করোনা আক্রান্তদের উন্নত চিকিৎসার জন্য সরবরাহ করা হবে। খ) পরিযায়ীদের জন্য ত্রাণ ব্যবস্থা পরিযায়ী ও দরিদ্রদের কল্যাণে গৃহীত বর্তমান ব্যবস্থাকে আরো শক্তিশালী করার জন্য, রাজ্য / কেন্দ্রশাসিত অঞ্চলগুলিকে পিএম কেয়ারস তহবিল থেকে ১০০০ কোটি টাকা সহায়তা দেওয়া হবে । এই অর্থ রাজ্য সরকার / কেন্দ্রশাসিত অঞ্চলগুলিকে দেওয়া হবে যাতে, জেলা কালেক্টর / পৌর কমিশনারা পরিযায়ী ও দরিদ্রদের আবাসনের সুবিধা, খাদ্য , চিকিৎসার ব্যবস্থা এবং পরিযায়ীদের যাতায়াতে সুবিধায় খরচ করতে পারে। এই অর্থ (১) ২০১১ সালের আদমশুমারি অনুসারে রাজ্য / কেন্দ্রশাসিত অঞ্চলের জনসংখ্যার উপর ভিত্তিতে – ৫০% গুরুত্বে (২) সর্বশেষ ইতিবাচক কোভিড-১৯ সংক্রমণ সংখ্যা – ৪০% গুরুত্বে এবং ( ৩) সমস্ত রাজ্য/ কেন্দ্রশাসিত অঞ্চলগুলির সমান অংশে ১০%গুরুত্বে সমস্ত রাজ্যের ন্যূনতম চাহিদা নিশ্চিত করে দেওয়া হবে। গ) প্রতিষেধক তৈরিতে কোভিড-১৯ এর বিরুদ্ধে একটি প্রতিষেধক অন্তত্য প্রয়োজন এবং এর জন্য ভারতীয় শিক্ষাবিদ , স্টার্ট-আপস এবং শিল্প সংস্থা একসাথে প্রতিষেধক তৈরির কাজ চালিয়ে যাচ্ছে। এই কাজে বৈজ্ঞানিক পরামর্শদাতাদের তত্ত্বাবধানে পিএম কেয়ারস তহবিল থেকে ১০০ কোটি টাকা সহয়তা দেওয়া হবে।
শীতকালীনঅধিবেশনের সূচনায় সংসদ ভবনের বাইরে সংবাদমাধ্যম প্রতিনিধিদের কাছে প্রধানমন্ত্রীর বিবৃতি

আপনাদেরসকলকে নমস্কার জানাই। সংসদেরশীতকালীন অধিবেশন শুরু হল আজ। গতঅধিবেশনে পণ্য ও পরিষেবা করের ওপর গুরুত্বপূর্ণ সিদ্ধান্ত নেওয়া হয়েছিল। ঐ সময় ‘একজাতি, এক কর ব্যবস্থা’ – এই স্বপ্নকে বাস্তবায়িত করতে এক বিশেষ অবদানের নজিররেখেছিল সংসদ। সেদিনআমি সমস্ত দলকেই ধন্যবাদ জানিয়েছিলাম। বৃহত্তরজাতীয় স্বার্থে যখন সবক’টি দল একযোগে কাজ করে তখনই ইতিবাচক ফল ও প্রভাব লক্ষ্য করাযায়। আমিআশা করব যে বর্তমান অধিবেশনেও বিভিন্ন বিষয়ের ওপর সুস্থ বিতর্ক ও আলোচনা চলতেথাকবে। কারণ, গুরুত্বপূর্ণ সিদ্ধান্ত নেওয়ার ক্ষেত্রে তা হল এক গুরুত্বপূর্ণ মঞ্চ।তবে সবক’টি দলই তাদের নিজের নিজের বক্তব্য তুলে ধরবে। জনসাধারণেরচাহিদা ও আশা-আকাঙ্ক্ষার বিষয়গুলি নিয়েই আমরা আলোচনায় ব্যস্ত থাকব। এছাড়াও,এ সমস্ত কিছুর মধ্যে সরকারের নিজস্ব চিন্তাভাবনারও প্রতিফলন ঘটবে। সবক’টিরাজনৈতিক দলের ভালোরকম অংশগ্রহণের মধ্য দিয়ে এক সুস্থ ও সুন্দর বিতর্ক তথাআলাপ-আলোচনার পরিবেশ গড়ে উঠবে বলে আমি আশা করি। সরকারেরপক্ষ থেকে আমরা যথাসাধ্য চেষ্টা করব সবক’টি রাজনৈতিক দলের আলোচনা ও কাজকর্মেরমধ্যে সমন্বয় গড়ে তোলার। পণ্যও পরিষেবা কর সম্পর্কে আরও এগিয়ে যাওয়ার লক্ষ্যে রাজ্য সরকার ও রাজনৈতিক দলগুলিরসঙ্গে আমরা আলোচনা করেছি। এই অধিবেশনের আগেও পরামর্শ ও মতবিনিময় প্রক্রিয়াঅনুষ্ঠিত হয়েছে বেশ ভালোভাবেই। প্রত্যেকটিবিষয়ের ওপরই খোলাখুলি আলোচনা ও বিতর্কের জন্য সরকার প্রস্তুত। আমরা আশা করি,গুরুত্বপূর্ণ ও সফল সিদ্ধান্ত গ্রহণের ক্ষেত্রে তা এক অনুকূল পরিবেশ সৃষ্টির কাজেসহায়তা করবে।
মুসলমান সম্প্রদায়ের বরিষ্ঠ নেতারা প্রধানমন্ত্রীর সঙ্গে দেখা করেন

নয়াদিল্লি, ৬ এপ্রিল, ২০১৫ আজ সারা ভারতের বিভিন্ন স্থান থেকে মুসলমান সম্প্রদায়ের বরিষ্ঠ নেতারা প্রধানমন্ত্রী শ্রী নরেন্দ্র মোদীর সঙ্গে দেখা করে প্রধানমন্ত্রীর কাছে তাঁদের ভাবনাচিন্তার বিষয়গুলি প্রকাশ করেন। প্রতিনিধিদলের অন্যান্যদের মধ্যে ছিলেন আজমের শরিফের সৈয়দ সুলতান উল-হাসান চিস্তি মিসবাহি, বারাণসীর কাজী হজরত গুলাম ইয়াসিন সাহেব, নাগপুরস্থিত ইমাম তাঞ্জিমের জাতীয় সভাপতি মহম্মদ হামিদ, উত্তরপ্রদেশের দরগা বারেলভি শরিফের আল্লাখা তসলিম রাজা সাহেব, রাজস্থানের নাগোরি শরিফ দরগার মৌলানা আবু বকর বাসানি, চেন্নাইয়ের তাজপুরা শরিফের সৈয়দ আলি আকবর, মধ্যপ্রদেশের তাঞ্জিম বালাঘাটের ইমাম হাজি আব্দুল হাফিজ খাঁ। দৃঢ় গোঁড়ামির ধারা ও সন্ত্রাসবাদের হুমকির বিষয়ে তাঁদের আশঙ্কা প্রকাশ করেন নেতারা। সমস্যা সমাধানের জন্য আরও বেশি ঐক্যবদ্ধতা ও মিলিত প্রয়াসের প্রয়োজনীয়তার ওপর তাঁরা গুরুত্ব আরোপ করেন। মুসলমান সম্প্রদায়ের ধর্মীয় স্থান, মসজিদ ও মাদ্রাসার সম্পত্তিগুলির বিষয়ে প্রতিনিধিদল প্রধানমন্ত্রীকে অবগত করেন। মুসলমান যুব সম্প্রদায়কে বিভিন্ন ক্ষেত্রে আরও ভালো সুযোগ দেওয়া, বিশেষ করে শিক্ষা ক্ষেত্রের সুযোগসুবিধা প্রদানের বিষয়ে নেতারা সরকারের সহায়তা চেয়েছেন। প্রধানমন্ত্রী প্রতিনিধিদলের কথা মনোযোগ দিয়ে শোনেন। মুসলমান সমাজের সকলের অভাব-অভিযোগ দূর করতে পূর্ণ সহায়তার আশ্বাস দেন প্রধানমন্ত্রী। মুসলমান যুব সম্প্রদায়কে ক্ষমতাদান করার বিষয়টির ওপর শ্রী মোদী গুরুত্ব আরোপ করেন যাতে তারা দেশ গঠনে বড় ভূমিকা পালন করতে পারেন। বিশেষভাবে ধর্মীয় স্থান, মসজিদ ও মাদ্রাসাগুলির বিষয়ে অভিযোগগুলি খতিয়ে দেখার আশ্বাসও দেন প্রধানমন্ত্রী। মুসলমানদের সামাজিক অবস্থানে উন্নতিসাধন ও তাঁদের শিক্ষাগত প্রয়োজনীয়তা মেটানোর জন্য পূর্ণ সহায়তার আশ্বাস শ্রী মোদী দেন। দ্রুত অর্থনৈতিক বিকাশ, সাম্প্রদায়িক শান্তি ও সংহতির প্রসার এবং জাতীয় নিরাপত্তা সুদৃঢ় করার উদ্দেশ্যগুলি সফল করতে প্রধানমন্ত্রীকে মুসলমান সম্প্রদায়ের সম্পূর্ণ সহযোগিতার কথা নেতারা পুনরায় উল্লেখ করেন।
বিমান পরিষেবা চালু করতে ভারত ও মোজাম্বিকের মধ্যে চুক্তি স্বাক্ষর  :  অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে বুধবার অনুমোদিত হল ভারত ও মোজাম্বিকের মধ্যে বিমান পরিষেবা চালু করার প্রস্তাবটি। এ পর্যন্ত এই দুটি দেশের মধ্যে বিমান চলাচল সম্পর্কিত কোনও চুক্তি স্বাক্ষরিত হয়নি। বিমান পরিষেবা চালু করতে ২০১১ সালে দু’দেশের মধ্যে সরকারিভাবে কথাবার্তা শুরু হয়। এরই ভিত্তিতে কেন্দ্রীয় অর্থ মন্ত্রকের রাজস্ব ও অর্থনৈতিক বিষয় সম্পর্কিত দপ্তর, বিদেশ মন্ত্রক এবং কেন্দ্রীয় কেন্দ্রীয় আইন ও বিচার মন্ত্রকের আইন বিষয়ক দপ্তরের সঙ্গে পরামর্শক্রমে চূড়ান্ত করা হয় বিমান পরিষেবা সম্পর্কিত চুক্তিটির খসড়া।